**Проект 4 / Седмица 7-8**

Биохрани на честни цени

**Въведение в проекта:**

Верига магазини за бързо хранене BioLive, доминираща целия северозападен регион на страната, е решила да ребрандира безкрайно нездравословните си висококалорични, инфарктно застрашаващи хранителни менюта с модерни био-вдъхновени, здравословни асортименти.

Ръководството на фирмата не желае да жали пари и възнамерява час по-скоро да смачка конкуренцията в лицето на местната дюнерджийска верига DonerKing.

За целта е необходимо да се подготви информационна система, позволяваща на служителите да управляват продажбите и информационния поток в рамките на работния ден.

**Официално съобщение:**

Уважаеми разработчици,

Искаме да Ви информираме, че BioLive порасна, вече сме истинска верига. Заведенията в странната ни са 7, за един ден отворихме 6 нови ресторанта и нашите клиенти могат спокойно да се насладят на прекрасната ни храна.

В настоящото съобщение ще Ви запознаем с някои от идеите ни, както и част от термините, с които ще работим заедно занапред.

- Важно е да се знае, че системата ни трябва да работи за всеки един ресторант по отделно.

- Нашите ресторанти не предлагат едно и също меню, критериите, които сме заложили са следните:

* Размер на ресторанта, дефинирали сме три размера - малък / среден / голям
* Специален ресторант - всеки ресторант в даден момент може да се превърне в специален, което значи, че ще получи специални артикули от нашето меню. Специалните артикули се продават по определен начин, който сме Ви описали подробно.
* Град, в който се намира ресторанта.

Всички ресторанти можете да намерите в таблицата ***bl\_branch***.

Какво наричаме **специални ресторанти**

* Специалните ресторанти могат да продават **специални стоки** както и други стоки

Какво наричаме **специални стоки**

* Специалните стоки **винаги** са на промоционални цени

Ресторантите ни предлагат най-доброто хапване в региона, затова е необходимо винаги да имаме свежи продукти. Интегрирали сме система, с която да следим кога стоките намаляват, за да можем да вземем мерки своевременно. Когато продуктите ни не достигат, служителите са дължина да правят така наречената **Заявка за снабдяване на необходими стоки.**

**Заявка за снабдяване на необходими стоки**

За да организираме навременната доставка на стоки в нашите високооборотни ресторанти сме организирали система за съхранение на заявки за стоки. Необходимо е да се направи запис в таблицата ***bl\_delivery\_alarm*** с правилните за целта данни за вашата заявка, моля разгледайте и се запознайте със структурата по-подробно.

Нека разгледаме част от услугите, които желаем да интегрирате за нуждите на компанията.

**Бизнес заявки част 1**

Една от иновациите, която нашата верига възнамерява да интегрира, са робо-продавачи. Това е революцията в бързото хранене – евтина, бърза и най-вече евтина. Изключително важно за нас е да репликираме процеса по продажба, който имахме до момента.

Процесът може да се опише по следния начин:

* Клиентът избира артикул от менюто и неговата бройка
* **Служителят** проверява неговата наличност. В случай че не е наличен, покупката не може да се извърши.
* **Служителят** намаля броя на наличните артикули в асортимента
* **Служителят** взима парите на клиента и ги добавя в касата
* **Служителят** дава артикула на клиента

Да се създаде процедура / функция или серия от такива, които да изпълняват описаните от вашите клиенти операции. Помислете за необходимите таблици, които трябва да запазват стоките, както и за услугите, които ще е необходимо да се извършат в рамките на процеса.

Системата трябва да обработва всички ситуации, при които може да възникне грешка в приложението.

|  |  |
| --- | --- |
| **Максимален резултат от раздела** | 30 точки |

**Бизнес заявки част 2**

Разширете функционалността за плащане при покупка като добавите възможност за плащане с дебитна и кредитна карта.

Използвайте таблицата ***bl\_dc\_info***. Ако информацията за дебитната карта се намира в тази таблица, значи клиентът има пари в картата, ако ли не – балансът му е отрицателен и плащането не може да бъде извършено.

|  |  |
| --- | --- |
| **Максимален резултат от раздела** | 15 точки |

**Бизнес заявки част 3**

Да се създаде листинг на всички продукти в менюто, от което може да избира клиента при поръчка. Ако определен артикул не е наличен в момента, трябва да се извежда съобщение „Продуктът не е наличен в момента“.

BioLive не може да си позволи клиентите му да са недоволни. Създайте механизъм, чрез който да сигнализирате за неналични в момента продукти в менюто. Ако един продукт не е наличен, трябва да се направи заявка, която винаги е за определен, предварително дефиниран, брой продукти.

Заявката трябва да се изпълнява автоматично всеки път, в който бъде извикан листинга на продуктите.

|  |  |
| --- | --- |
| **Максимален резултат от раздела** | 15 точки |

**Бизнес заявки част 4**

Въведете механизъм за промоция. Промоцията трябва да бъде имплементирана на ниво ресторант, както и на ниво продукт.

* Промоцията може да бъде както процентна, така и ценова.
* Промоцията може да бъде за количество стока, например купувате две получавате три.

Промоцията означава определена цена за определен артикул, помислете над следните проблеми:

* Връзката между промоционалния артикул и неговите данни
* Период на промоцията, тоест какво се случва с оригиналната цена на артикула след изтичането на тази промоция
* Връзката между промоционалния артикул и ресторанта, в който се предлага

Промоциите трябва да бъдат пряко свързани с всички операции по покупка и продажба да стоки.

|  |  |
| --- | --- |
| **Максимален резултат от раздела** | 20 точки |

**Бизнес заявки част 5**

Въведете механизъм за организиране на стоките по менюта. Менюто представлява набор от свързани стоки, които се продават по отделно. Не е възможно да се продаде меню, ако в ресторанта не са налични стоките, които то включва.

Добавете възможност за листинг на всички менюта в ресторанта. Ако дадено меню не е налично поради липса на стоки, при листване на менютата трябва да се направи незабавно **заявка за набавяне на необходимите стоки**

|  |  |
| --- | --- |
| **Максимален резултат от раздела** | 20 точки |